open-index/open-wikipedia-markdown huggingface dataset:
Casa Rosada

**Casa Rosada** () on Argentiinan presidentin ja hallituksen työskentelypaikka. Se sijaitsee Buenos Airesissa Plaza de Mayon itäpäässä, josta Avenida de Mayo johtaa Plaza de los dos Congresosille ja kongressitalolle.

Tätä ennen paikalla sijaitsi jo 1500-luvun lopusta lähtien linnoitus, joka purettiin 1850-luvulla uutta tullirakennusta rakennettaessa. Vapaaksi jääneeseen tilaan rakennettiin ruotsalaisen arkkitehti Carlos Kihlbergin suunnittelema uusi postin rakennus, joka valmistui 1878. Sen viereen rakennettiin hallituksen käyttöön samanlainen rakennus, johon lisättiin ensimmäisen kerroksen parveke Enrique Abergin johdolla. Vuosisadan lopussa tilanahtaus alkoi käydä ilmeiseksi ja rakennukset yhdistettiin hallituksen yksinomaiseen käyttöön. Rakennusten väliin rakennettiin suuri kaari, jonka alta kulkee katu Plaza de Mayolta. Rakennus vihittiin Rocan toisella kaudella 1898. 

## Aiheesta muualla

* Presidencia de la Nación Argentina - HISTORY OF GOVERNMENT HOUSE
Yhdystie 1186

**Yhdystie 1186** eli *Lohjanharjun moottoriliikennetie* on entinen yhdystie, joka kulki Lohjalla valtatie 1:n liittymästä valtatie 25:n liittymään 28. tammikuuta 2009 saakka. Vuoteen 2005 saakka tie oli moottoriliikennetie ja tämän jälkeen moottoritie. Lohjanharjun ja Muurlan välisen moottoritien valmistuttua tiestä tuli osa valtatietä 1. Tieosuuden nimessä on edelleen sana *moottoriliikennetie* huolimatta tien muuttumisesta moottoritieksi.
Birdin avaus

**Birdin avaus** on shakkiavaus, joka alkaa siirrolla:

:`1. f4`

Englantilainen Henry Bird on antanut nimensä tälle avaukselle.

Birdin avauksesta syntyy usein käänteisiä kivimuurityyppisiä avauksia (ks. hollantilainen puolustus). 

Mustan yleisimmät vastaukset ovat 1 ...d5 ja 1 ...e5 (Fromin gambiitti):

*Ensimmäisessä tapauksessa peli voisi jatkua
:`1...d5 2.Rf3 Rf6 3.e3 g6 4.b3 Lg7 5.Lb2 0-0` (*ECO A03*) 
Tällöin päädytään seuraavan kuvan mukaiseen asemaan

*Jälkimmäisessä tapauksessa valkoinen voi jatkaa 
:`1...e5 2.e4` (*ECO A02*) 
Tällöin tullaan siirtovaihtojen kautta kuningasgambiittiin. 

Valkoisen ottaessa gambiitin vastaan peli voi jatkua
:`2. fxe5 d6 3. exd6 Lxd6` (*ECO A02*) 

Tilannetta vastaava asema on esitetty seuraavassa kuvassa

Nyt valkoisen e1-h4 diagonaali on luvattoman heikko. Mustalla uhkaa ...Dh4+ mattiuhkauksin, joka toteutuu esimerkiksi seuraavalla jatkolla (musta lyö kahdesti g3:een).
:`4.b3 Dh4+ 5.g3 Dxg3+ 6.hxg3 Lxg3#` (*ECO A02*)

Mattiasema on esitetty seuraavassa kuvassa.

## Katso myös
*Kivimuurihyökkäys
*Kuningasgambiitti

## Lähteet
40 unohtumatonta laulua (Kari Vepsä)

__NOTOC__
**40 unohtumatonta laulua** on vuonna 2007 julkaistu Kari Vepsän kokoelma-CD, johon on koottu hänen tuotantoaan vuosien varrelta.

## Kappaleet

### CD 1
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Frankie Ruiz

**José Antonio Torresola "Frankie" Ruiz** (10. maaliskuuta 1958 – 9. elokuuta 1998) oli puertoricolainen salsalaulaja.

Ruiz syntyi ja vietti lapsuutensa New Jerseyssä, Yhdysvalloissa, johon hänen vanhempansa olivat muuttaneet korkeamman elintason perässä. Hän liittyi nuorukaisena The Charlie Lopez Orchestraan ja levytti ensimmäisenä laulunaan "Salsa Buenan". Pojan vanhempien erottua vuonna 1976 hän muutti äitinsä kanssa Mayagüeziin, Puerto Ricon saarelle. 

Puerto Ricolla asuessaan Ruiz pääsi vuonna 1977 sattumalta laulamaan ihailemansa La Solución -yhtyeen kanssa show’ssa, jossa yhtyeen vakituinen laulaja ei ollut ilmaantunut paikalle. Hän teki La Soluciónin kanssa yhteistyötä kolmen vuoden ajan. Sen kanssa hän myös teki uuden levytyksen "Salsa Buenasta". 

Ruiz liittyi vuonna 1980 Tommy Olivencian salsaorkesteriin. Vuonna 1983 hän päätti lähteä soolouralle ja sai menestystä mm. hiteillään "No Que No", "Mi Libertad" ja "Desnudate Mujer". Hän kierteli laajalti Eurooppaa, Yhdysvaltoja ja Latinalaista Amerikkaa ja sai epävirallisen kutsumanimen *El Papá de la Salsa*.

Ruiz kärsi viimeisinä vuosinaan alkoholismista ja huumausaineongelmista. Hän sai tuomion pahoinpitelystä, johon oli syyllistynyt eräällä lennolla konserttinsa jälkeen. Laulajan viimeiseksi kappaleeksi jäi "Vuelvo a Nacer". Esiinnyttyään Madison Square Gardenilla New Yorkissa 11. heinäkuuta 1998 hän päätyi sairaalaan ja kuoli siellä maksakirroosiin elokuun yhdeksäntenä. Jerry Rivera julkaisi vuonna 2003 Ruizin muistoalbumin.
Jean Margéot

**Jean Margéot** (3. helmikuuta 1916 – 17. heinäkuuta 2009) oli mauritiuslainen kirkonmies ja yksi roomalaiskatolilaisen kirkon kardinaaleista. Hän oli kardinaali 28. kesäkuuta 1988 alkaen, mutta ei voinut ikänsä johdosta osallistua uuden paavin valintaan vuonna 2005.
Hollantilainen puolustus

**Hollantilainen puolustus** on shakkiavaus, jolle ovat luonteenomaisia siirrot:
:`1. d4 f5`
Avaus on hyökkäävän pelaajan vastaus alkusiirtoon 1. d4. Mustilla hollantilaista puolustusta ovat pelanneet muun muassa aktiivista strategista shakkia pelaavat Simon Williams, Jevgeni Barejev, Sergei Dolmatov ja Vladimir Malanjuk sekä vanhemman sukupolven pelaajista ex-maailmanmestari Mihail Botvinnik ja David Bronstein. Suomalaisista muun muassa SM Jouni Yrjölä ja KvM Antti Pyhälä ovat pelanneet useita tunnettuja pelejä erityisesti Leningrad-hollantilaisessa.

## Muunnelmia
**Leningrad-hollantilainen**
:`2.Rf3 Rf6 3.g3 g6 4.Lg2 Lg7 5.0-0 0-0 6.c4 d6`
**Kivimuuripuolustus**
:`2.c4 e6 3.Rf3 d5 4.g3 c6 5.Lg2 0-0 6.0-0 Ld6`
**Karlsbladin muunnelma**
:`2.g3 Rf6 3.Lg2 g6 4.Rh3 Lg7 5.Rf4`
**Stauntonin gambiitti**
:`2. e4`
**Lähettihyökkäys**
:`2.Lg5`

## Katso myös
*Suljetut pelit

## Aiheesta muualla
*Hollantilainen puolustus
Italialainen peli

**Italialainen peli** on shakkiavaus, joka alkaa siirroilla:
:`1. e4 e5 2. Rf3 Rc6 3. Lc4`

## Muunnelmia
**Giuoco Piano**
:`3...Lc5`
Avauksen nimi on italiaa ja tarkoittaa hiljaista aloitusta. Tämä on aloittelijoiden joukossa hyvin suosittu avaus, mutta myös monet kerhopelaajat pelaavat tätä rauhallista avausta mielellään. Jatkossa aseman tyyppi riippuu lähinnä siitä, siirtääkö valkea d-sotilastaan yhden vai kaksi askelta.

Jeromen gambiitti on yksi italialaisen pelin terävimmistä, mutta samalla heikoimmista jatkoista valkealle.

## Transformoituminen
**[[Tanskalainen gambiitti]]**
:`3...d6 4. d4 exd4 5. c3 dxc3 6. O-O cxb2 7. Lxb2`

## Katso myös
*Blackburne Shilling -gambiitti
Katalonialainen avaus

**Katalonialainen avaus** on shakkiavaus, jossa valkea yhdistelee kuningatargambiitin ja Rétin avauksen piirteitä. Se alkaa tyypillisesti siirroilla:
:`1. d4 d5 2. c4 e6 3. Rf3 Rf6 4. g3`

Avaus sai nimensä Katalonian mukaan, kun 1929 Barcelonan turnauksen järjestäjät pyysivät Saviely Tartakoweria luomaan uuden shakkiavauksen kunnianosoitukseksi alueen shakkihistorialle. Sitä oli kuitenkin pelattu muutamia kertoja ennen Tartakoweria.

Avauksen merkittävimpiä käyttökertoja huipputasolla oli, kun sekä Garri Kasparov että Viktor Kortšnoi käyttivät sitä kandidaattiottelussaan Lontoossa 1983: viisi peliä yhdestätoista oli katalonialaisia. Vladimir Kramnik harjoittaa avausta menestyksekkäästi ja pelasi sitä kolme kertaa shakin maailmanmestaruusottelussa 2006.

## Katso myös
*Shakki
*Shakkiavaus
*Suljetut pelit

## Lähteet
Footwork FA17

**Footwork FA17** oli Alan Jenkinsin suunnittelema Formula 1 -auto, jolla Footwork-talli kilpaili kaudella 1996. Autoa ajoivat Simtekiltä siirtynyt Jos Verstappen ja Formula 3000 -sarjasta nousun tehnyt Ricardo Rosset.

Tom Walkinshaw osti Footworkin alkukaudesta ja tämä oli viimeinen kausi, kun talli kilpaili Footwork nimellä. 

FA17 osoittautui kauden alussa kilpailukykyiseksi autoksi Jos Verstappenin käsittelyssä. Kuitenkin liian vähäisen kehitystyön ja tehottoman Hart V8-moottorin vuoksi talli putosi hiljalleen lähtöruudukon hännille. Kehitystyötä haittasi tallin testisopimus Bridgestonen kanssa, joka alkoi valmistautua toimittamaan renkaita kaudelle 1997.

Verstappen oli läpi koko kauden nopeampi Footwork kuljettaja, mutta hän oli keskeytysherkkä ja virhealtis kilpailuissa. Hän aiheutti suuren tulipalon lähtiessään varikolta liian aikaisin tankkausletkun ollessa yhä kiinni autossa San Marinon GP:ssa. Rosset sen sijaan oli hidas ja varma ajaja, mutta hän ei saanut enää jatkaa tallissa seuraavalla kaudella, kun mestaruuden voittanut Damon Hill yllättäen teki sopimuksen Arrowsin kanssa ja Pedro Diniz valittiin toiseksi kuljettajaksi.

Footwork sijoittui valmistajien mestaruussarjassa yhdeksänneksi saavuttamalla yhden pisteen.

## Formula 1 -tulokset
(**lihavointi** tarkoittaa paalupaikkaa)
Ersilio Tonini

**Ersilio Tonini** (20. heinäkuuta 1914 – 28. heinäkuuta 2013) oli italialainen roomalaiskatolinen arkkipiispa ja yksi kirkon kardinaaleista. Hänet vihittiin papiksi 18. huhtikuuta 1937 ja nimitettiin Macerata e Tolentinon hiippakunnan johtoon 28. huhtikuuta 1969. Piispaksi vihkiminen seurasi 2. kesäkuuta. Pääkonsekraattorina toimi Umberto Malchiodi, jota avustivat Agostino Casaroli ja Carlo Colombo.

Tonini sai 22. marraskuuta 1975 nimityksen Ravenna e Cervian (sittemmin Ravenna-Cervia) arkkipiispaksi. Hän jäi eläkkeelle 27. lokakuuta 1990. Hänet ylennettiin kardinaaliksi 26. marraskuuta 1994, jolloin hänet nimitettiin Santissimo Redentore a Valmelainan kardinaalipapiksi. Ikänsä takia hänellä ei kuitenkaan ollut äänioikeutta konklaaveissa.

## Lähteet
Kolmiratsupeli

**Kolmiratsupeli** on shakkiavaus, joka alkaa siirroilla:
:`1.e4 e5 2.Rf3 Rc6 3.Rc3`
Tässä mustan kolmas siirto voi olla vaikka 3...g6 tai 3...Lc5, joka voi saada vahvan vastauksen
:`3...Lc5 4.Rxe5 Rxe5 5.d4`
Tästä koituu seuraavan kuvan mukaisesti valkealle asemallinen etu. 

Siirrolla 3...Rf6 musta siirtyisi neliratsupeliin.
Kuningatarintialainen puolustus

**Kuningatarintialainen puolustus** on shakkiavaus, joka alkaa tyypillisesti:
:`1. d4 Rf6 2. c4 e6 3. Rf3 b6`
Se on yksi tärkeimmistä ja suosituimmista avauksista turnausshakissa tällä hetkellä. Maailman huipputasolla sitä on pelattu lähes kaikissa merkittävissä MM-otteluissa, muun muassa Anatoli Karpov ja Viktor Kortšnoi vuosina 1978 ja 1981 sekä Garri Kasparov ja Anatoli Karpov 1980-luvulla pelasivat sitä useissa MM-ottelun peleistä.

Yhdessä Nimzo-intialaisen puolustuksen kanssa ne ovat mustan keskeisistä vastauksista 1.d4-siirtoon. Mustan asema on vakaa ja vailla heikkouksia, ja silti mustalla on omat mahdollisuutensa pelata voittoa yleensä rauhallisessa ja luonteeltaan strategisessa keskipelissä.

Avauksen kehittäjänä pidetään Nimzo-intialaisen tapaan Aron Nimzowitschia. Avauksen keskeinen straginen idea on keskustan ja valkean keskustasotilaiden painostaminen vaalearuutuisella lähetillä b7-ruudulta, ja diagonaalin a8-h1 hallinta on avauksen keskeinen strateginen teema.

Suomalaiset SM Jouni Yrjölä ja KvM Jussi Tella ovat julkaisseet avauksesta hyvät arvostelut saaneen kirjan *The Queen’s Indian* (Gambit Publications Ltd 2003).

## Aiheesta muualla
* Kuningatarintialainen puolustus ChessGames.comissa
Lähettipeli

**Lähettipeli** on shakkiavaus, joka alkaa siirroilla
:`1. e4 e5 2. Lc4` 
Avaus voi johtaa preussilaiseen peliin tai italialaiseen peliin. Lähettipeliä näkee harvoin shakkiturnauksissa, mutta aloittelijat käyttävät sitä suhteellisen usein esimerkiksi nopean kehityksen toivossa tai yrittäessään tehdä koulumatin.

## Katso myös
*Shakki
*Shakkiavaus

## Aiheesta muualla
*Lähettipeli ChessGames.comissa
Neliratsupeli

**Neliratsupeli** on shakkiavaus, jossa kumpikin pelaaja kehittää molemmat ratsunsa heti peliin, esimerkiksi seuraavin siirroin:
:`1. e4 e5 2. Rf3 Rc6 3. Rc3 Rf6`

Tavallisin jatko valkealle on 4.Lb5, mutta myös 4.d4, Lc4 ja g3 ovat suosittuja.

## Katso myös
*Shakki
*Shakkiavaus
*Avopelit

## Lähteet
Nimzo-intialainen puolustus

**Nimzo-intialainen puolustus** on shakkiavaus, joka alkaa tyypillisesti:
:`1.d4 Rf6 2.c4 e6 3.Rc3 Lb4`
on solideimpia puolustuksia valkoisen d4-avauksiin. Mustan viimeinen siirto estää valkoisen keskustan valtaukseen tähtäävän siirron e4, lisäksi musta uhkaa tuplata valkoisen sotilaat lyömällä c3:een. Tämä Aron Nimzowitschin kehittämä puolustus kuvaa hyvin modernin shakin periaatteita. Musta on valmis luopumaan lähettiparista saadakseen valkoiselle rikkonaisemman sotilasaseman. Nimzointialainen on hyvin tehokas avaus mustalle, joskus valkoinen siirtää 3.Rf3 estääkseen tavalliset Nimzot.

Valkean suosituimmat jatkot ovat 4.e3, Dc2 ja Rf3. Myös 4.f3, a3, Lg5, Db3 ja Ld2 saavat suosiota.

## Muunnelmia
**Rubinsteinin muunnelma**
:`1.d4 Rf6 2.c4 e6 3.Rc3 Lb4 4.e3`
**Klassinen muunnelma**
:`1.d4 Rf6 2.c4 e6 3.Rc3 Lb4 4.Dc2`
**4.f3 -muunnelma**
:`1.d4 Rf6 2.c4 e6 3.Rc3 Lb4 4.f3`
**Sämischin muunnelma**
:`1.d4 Rf6 2.c4 e6 3.Rc3 Lb4 4.a3` 
**Spielmannin muunnelma**
:`1.d4 Rf6 2.c4 e6 3.Rc3 Lb4 4.Db3`

## Lähteet
Philidorin puolustus

**Philidorin puolustus**
:`1.e4 e5 2.Rf3 d6`
on shakkiavaus, jolla musta pyrkii saamaan aikaan tukevan aseman, maksaen tästä jättämällä tummilla ruuduilla kulkevan lähettinsä sotilasketjun taakse (vrt. ranskalainen puolustus) ja muutenkin hyväksymällä hiukan vastustajaansa ahtaamman aseman.

Philidorin puolustusta ei nykyään pelata juurikaan suurmestaritasolla. Yksi syy tähän lienee se, että mustalla vaikuttaa yksinkertaisesti olevan parempiakin tapoja vastata valkean toiseen siirtoon. Siirtoa d6 voisi ehkä kuvata ylivarovaiseksi. Toisaalta kerhopelaajalle Philidorin puolustus saattaa olla kiitollinen tutustumiskohde sikäli, että Philidor antaa mustalle melko hyvän kontrollin syntyvien asemien tyyppiin.

Valkean suosituin jatko on 3.d4, mutta myös Lc4 on pelattava.

Philidorin puolustus on nimetty ranskalaisen shakinpelaajan François-André Danican Philidorin mukaan.

## Muunnelmia
**Antoshinin muunnelma**
:`3. d4 exd4 4. Rxd4`
**Hanhamin muunnelma**
:`3. d4 Rf6 4. Rc3 Rbd7 5. Lc4 Le7 6. O-O O-O`
**Mestelin muunnelma**
:`3. d4 f5`
**Morphyn muunnelma**
:`3. d4 exd4 4. Dxd4`
**Vaihtomuunnelma**
:`3. d4 Rf6 4. dxe5`

## Lähteet

## Aiheesta muualla
*Philidorin puolustus ChessGames.comissa
Kuningatargambiitti

**Kuningatargambiitti**
:`1.d4 d5 2.c4`
on yksi perinteikkäimmistä shakkiavauksista. Musta voi päättää ottaa gambiittisotilaan vastaan tai jatkaa sitä ilman. Ensimmäisessä tapauksessa, vastaanotetussa daamigambiitissa, valkea pyrkii hyödyntämään etulyöntiasemaansa keskustassa. Musta puolestaan luottaa vastaiskuihin keskustassa siirroilla e5 tai c5.

## Muunnelmia
**Kuningatargambiitti** jaetaan kahteen muunnelmaan. Torjutussa kuningatargambiitissa musta ei lyö d-sotilaallaan valkean tarjottua c-sotilasta, vaan pelaa siirron ...e6. Vastaanotetussa kuningatargambiitissa musta taas ottaa gambiittisotilaan vastaan, vaikkei välttämättä heti. Gambiitti on kuitenkin vain näennäinen, sillä valkea saa sotilaan halutessaan takaisin. Slaavilainen puolustus on suosituin vastaus kuningatargambiittiin. Siinä musta suojelee sotilastaan siirtämällä 2...c6.

Vastaanotettu gambiitti on selvästi harvinaisempi kuin esimerkiksi slaavilainen puolustus tai torjuttu kuningatargambiitti.

Kuningatargambiitin muita muunnelmia ovat:
:2...Rc6 Tšigorinin puolustus
:2...c5 Symmetrinen puolustus
:2...e5 Albinin vastagambiitti
:2...Lf5 Baltialainen puolustus
:2...Rf6 Marshallin puolustus
:2...g6 Alehinin muunnelma

## Katso myös
*Shakki
*Shakkiavaus
*Suljetut pelit

## Lähteet
Kuningasintialainen puolustus

**Kuningasintialainen puolustus** on shakkiavaus, jota luonnehtivat siirrot:
:`1.d4 Rf6 2.c4 g6 3.Rc3 Lg7`
Avaus kehittyi hypermodernin koulukunnan valtakaudella 1920-luvulla. Koulukunnan mukaan keskustaa ei ollut välttämätöntä miehittää sotilailla, vaan sitä pystyi kontrolloimaan kauempaakin. Tämä onkin kuningasintialaisen idea – valkoinen saa vahvan sotilaskeskustan, mustan yleisin sotilasmurto on tässä puolustuksessa ...e5, joskus myös ...c5. Tärkeitä kuningasintialaisen pelaajia ovat olleet muun muassa David Bronstein, Bobby Fischer, Garri Kasparov sekä tuoreimpana Teymur Rəcəbov.

## Muunnelmia
**Klassinen muunnelma**
:`1.d4 Rf6 2.c4 g6 3.Rc3 Lg7 4.e4 d6 5.Rf3 0-0 6.Le2 e5 7.0-0 Rc6`

Tämä on kuningasintialaisen päämuunnelma. Yleisin jatko on 8.d5. Musta hyökkää kuningassivustalla ja valkea kuningatarsivustalla.

**Petrosjanin muunnelma**
:`1.d4 Rf6 2.c4 g6 3.Rc3 Lg7 4.e4 d6 5.Rf3 0-0 6.Le2 e5 7.d5`
**Vaihtomuunnelma**
:`1.d4 Rf6 2.c4 g6 3.Rc3 Lg7 4.e4 d6 5.Rf3 0-0 6.Le2 e5 7.dxe5 dxe5`
**Sämischin muunnelma**
:`1.d4 Rf6 2.c4 g6 3.Rc3 Lg7 4.e4 d6 5.f3`
Valkea tukee e4-sotilaansa f3:lla ja säilyttää kuningatarsivustalle linnoittautumisen mahdollisuuden. 
Yleisin jatko on 5. ...0-0 6. Le3

Nyt yleisimmät jatkot ovat 6. ...e5 ja 6. ...Rc6. Rc6 johtaa moderniin Sämischin muunnelmaan, jossa musta taistelee d4-ruudun hallinnasta. Usein musta jatkaa valmistelemalla b5:ttä a6:della ja Tb8:lla. Jos valkea kehittää lähetin d3:een, musta vastaa e5:dellä ja Rd4:llä.
6. ...e5 johtaa normaaliin Sämischin muunnelmaan, jossa valkea usein linnoittaa pitkästi ja hyökkää kuningassivustalla. Musta voi yrittää saada vastapeliä avaamalla c-linjan tai valmistelemalla f5:ttä.

**Nelisotilashyökkäys**
:`1.d4 Rf6 2.c4 g6 3.Rc3 Lg7 4.e4 d6 5.f4 0-0 6.Rf3`
**Sivustointimuunnelma**
:`1.d4 Rf6 2.c4 g6 3.g3 Lg7 4.Lg2 0-0 5.Rc3 d6 6.Rf3`

## Lähteet

## Aiheesta muualla
* Kuningasintialainen puolustus ChessGames.comissa
Pircin puolustus

**Pircin puolustus** on shakkiavaus, joka alkaa tyypillisesti:
:`1.e4 d6 2.d4 Rf6 3.Rc3`
Avaus muistuttaa silmämääräisesti paljon kuningasintialaista, ja usein näitä avauksia harrastavatkin samat pelaajat. Peli ei kuitenkaan yleensä ole niin suljettua kuin kuningasintialaisessa, ja voi saada sisilialaisia piirteitä, jos musta lähtee toteuttamaan toista pääsuunnitelmaa siirrolla c5. Toinen tapa pyrkiä parantamaan kontrollia keskustasta on pelata e5. Myös suunnitelma c6+d5 on mahdollinen.

Avaus jatkuu tyypillisesti `3...g6 4.Rf3` (ns. klassinen muunnelma) tai `3...g6 4.f4` (ns. itävaltalainen hyökkäys). On myös tavanomaista, että siirrytään Philidorin puolustuksen muunnelmaan siirtojen `3...e5 4.Rf3` jälkeen.

## Katso myös
*Shakki
*Shakkiavaus
*Puoliavoimet pelit

## Lähteet
Preussilainen peli

**Preussilainen peli** on shakkiavaus, joka alkaa siirroilla:
:`1.e4 e5 2.Rf3 Rc6 3.Lc4 Rf6`
Preussilainen peli eli kaksiratsupuolustus (Two knights defence) on italialaistyyppisestä alusta syntyvä muunnelma.
 
## Muunnelmia
### Pääjatko
:`4.Rg5!? d5 5.exd5 Ra5 6.Lb5+ c6 7.dxc6 bxc6. 8.Le2 h6 9.Rf3 e4`
Musta on käytännöllisesti katsoen pakotettu vastaamaan siirtoon 4.Rg5 siirrolla 4...d5 uhraten sotilaan. Valkoisella sotilaan etu, mutta mustalla parempi upseeripeli.

**Traxlerin gambiitti**
:`4.Rg5 Lc5!? `
on erittäin terävä jatko siirtoon 4.Rg5. 

**Ulvestad-muunnelma**
:`4.Rg5 d5 5.exd5 b5!?`
on myös hyvin terävä variantti. Aloittelevat pelaajat saattavat pelata mustan viidennen siirron 5...Rxd5?! ja peli voi jatkua esimerkiksi seuraavasti:
:`5...Rxd5?! 6.Rxf7 Kxf7 7.Df3+`
Valkoisella on lupaava jatko siirrossa 6. Rxf7, mutta 6...Kxf7 saa vastaukseksi 7.Df3+, jolloin kuningas joutuu puolustamaan tuplahyökättyä ratsua. Valkoisella on vaarallinen asema.

**Paistettu maksa -hyökkäys**
:`4.Rg5 d5 5.exd5 Rxd5 6.Rxf7 Kxf7 7.Df3+`
Valkoinen uhraa ratsunsa saaden samalla vaarallisen hyökkäyksen. Mustan d5-ratsu on tuplahyökätty, joten musta on käytännöllisesti katsoen pakotettu tuomaan kuninkaansa keskemmälle lautaa puolustamaan ratsua. Tyypillinen jatko voisi olla siis
:`7.Df3+ Ke6 8.Rc3 Rcb4 9.De4 c6`
Valkoinen lisää painetta d5-ratsuun mustan yrittäessä lisätä puolustusta. Nykyteorian valossa siirrolla 6.d4!? on saavutettu vieläkin parempia tuloksia.

## Lähteet
*Two Knights Defense: See the Wood, Not the Trees! 

## Aiheesta muualla
*Preussilainen peli ChessGames.comissa
Ajokortti (täsmennyssivu)

* Ajokortti on ajoneuvojen ajo-oikeutta ilmaiseva asiakirja.
* Kansainvälinen ajokortti, oikeuttaa haltijan käyttämään motorisoitua ajoneuvoa muussa kuin vakituisessa asuinmaassaan tai kortin myöntäjämaassa

Termi on myös levinnyt muuhun käyttöön, kuten:
* Tietokoneen ajokortti, tietotekniikan perustietoihin ja -taitoihin perehdyttävä tutkinto.
* *[[Ajokortti (elokuva)|Ajokortti]]* (*License to Drive*), yhdysvaltalainen elokuva vuodelta 1988
Rétin avaus

**Rétin avaus** on shakkiavaus, joka alkaa siirrolla:
:`1.Rf3`
Shakkiteoreetikko ja -mestari Richard Réti suosi valkeilla pelatessaan aggressiivista pelitapaa, ja avauksen nimi juontuu tästä. Normaalisti avaus muuntuu toisiksi avauksiksi, kuten englantilaiseksi peliksi tai kuningatargambiitiksi.

## Muunnelmia
**Zukertort-Réti-järjestelmä**
:`1.Rf3 d5 2.c4`
Muunnelman keskeisenä ideana on estää mustaa valtaamasta keskustaruutuja d5- ja e5-sotilaillaan.

## Lähteet

## Aiheesta muualla
* NN vs Lasker, 1907 0-1
Skandinaavinen puolustus

**Skandinaavinen puolustus** on shakkiavaus, joka alkaa:
:`1.e4 d5`
Puolustuksella oli viime vuosikymmenille saakka epäilyttävän avauksen leima. Pääjatkossa
:`2.exd5 Dxd5 3.Rc3 Da5` 
mustan kuningatar joutuu lähitulevaisuudessa siirtymään vielä ainakin kerran valkean niin halutessa, eivätkä entisaikojen suurmestarit arvostaneet tällaista tyhjänpäiväiseltä vaikuttavaa siirtelyä. Nykysuurmestarit ovat kuitenkin tietokoneidensa kera löytäneet asemasta paljon jännittäviä ideoita mustalle, perustuen nimenomaan aktiiviselle daamipelille. Harrastelijan ei kuitenkaan kannata suhtautua kevytmielisesti moiseen daamilla leikittelyyn.

Mustan toinen vaihtoehto on pelata 2...Rf6, jolloin valkea voi yrittää pitää sotilaan voiton pelaamalla 3.c4 tai 3.Lb5+ tai jatkaa kehitystä esimerkiksi pelaamalla 3.Rf3, d4 tai Rc3.

## Lähteet
Rebecca Clarke

**Rebecca Clarke** (27. elokuuta 1886 – 13. lokakuuta 1979) oli englantilainen alttoviulisti ja säveltäjä. 

Clarke syntyi Lontoon Harrow’ssa ja kasvoi kaksikieliseksi: hän puhui englantia ja saksaa. Hän opiskeli Royal Academy of Musicissa ja sitten Sir Charles Villiers Stanfordin johdolla sävellystä Royal College of Musicissa. Hän soitti alun perin viulua, mutta siirtyi Stanfordin kehotuksesta alttoviuluun. Hän opiskeli alttoviulunsoittoa Lionel Tertisin johdolla.

Clarke muutti vuonna 1916 Yhdysvaltoihin. Hänen tunnetuimpiin sävellyksiinsä kuuluvat alttoviulusonaatti ja pianotrio sekä rapsodia pianolle ja sellolle. Hän esiintyi ja sävelsi toisen maailmansodan jälkeen hyvin satunnaisesti. 

Clarke meni vuonna 1944 naimisiin James Friskinin kanssa. Miehen kuoltua vuonna 1967 Clarke alkoi työstää muistelmateosta, joka valmistui vuonna 1973, mutta jota ei koskaan julkaistu. Teoksessa Clarke kuvasi lapsuutensa heikkoja perhesuhteita ja ankaraa isäänsä, joka oli aikoinaan suhtautunut kielteisesti hänen musiikkiopintoihinsa. Clarken viimeinen sävellys oli todennäköisesti laulu ”God Made a Tree”, joka sävellettiin 1954 ja julkaistiin 2002. Clarke kärsi ainakin aktiivisimman sävellyskautensa jälkeen dystymiasta. 

Clarke menehtyi 93-vuotiaana New Yorkissa ja tuli polttohaudatuksi. Moni hänen teoksensa on julkaistu vasta postuumisti. Hänen tunnetuimmat työnsä ovat kamarimusiikkia, josta suuressa osassa on keskeisessä osassa alttoviulu.
Skotlantilainen peli

**Skotlantilainen peli** on shakkiavaus, joka alkaa normaalisti siirroilla:
:1.e4 e5 2.Rf3 Rc6 3.d4

Avauksella on taipumusta johtaa aikaisiin vaihtoihin ja tasapeliin.

Jatko 3...d6 transponoituu normaalisti Philidorin puolustukseen tai espanjalaiseen peliin.

Skotlantilaisen pelin pääjatko on 3...exd4, joka voi jatkua esimerkiksi siirroilla 4.Rxd5 4...Lc5, Rf6 tai Dh4!?. Myös gambiittijatkot 4.Lc4 ja 4.c3 ovat mahdollisia.

## Lähteet
Nothing Compares 2 U

”**Nothin Compares 2 U**” on Sinéad O’Connorin levyttämä hittikappale vuodelta 1990. Sen on kirjoittanut Prince.

Kappaleen levytti alun perin The Family -yhtye vuonna 1985. Tätä versiota ei julkaistu singlenä, eikä se herättänyt huomiota. Sinéad O’Connorin coveroimana kappaleesta tuli vuonna 1990 kansainvälinen menestys: se nousi listaykköseksi 17 maassa ja piti ykköspaikkaa hallussaan pitkiä ajanjaksoja, esimerkiksi 11 peräkkäistä viikkoa sekä Irlannissa että Saksassa. 

”Nothing Compares 2 U” on herkkä popballadi, jota säestävät hitaat, jämäkät rummut ja voimakas syntetisaattori. Sävelmää leimaavat sävelien a ja as välillä aprikoiva melodia, ajoittaiset intervallihypyt sekä siirtyminen A-duurisoinnusta Es-duuriin kertosäkeeseen tultaessa. Sinéad O’Connorin tulkinta kappaleesta sai maailmanlaajuista kiitosta ja toi hänelle Grammy-palkinnon sarjassa *Best Alternative Music Performance* sekä muita ehdokkuuksia, esimerkiksi *Record of the Year* ja *Best Female Pop Vocal Performance*. Myös kappaleen taajaan MTV:llä pyörinyt musiikkivideo palkittiin: O’Connor voitti ensimmäisenä naisena MTV Video Music Awardsin Best Video of the Year -palkinnon. O’Connorin versio ”Nothing Compares 2 U:sta” äänestettiin vuonna 2006 viidenneksi listalla *Britain’s Favourite Break-up Songs*.

Kappaleen kirjoittaja Prince levytti myöhemmin itse version kappaleesta. Princen ja Rosie Gainesin duetoima ”Nothing Compares 2 U” äänitettiin livenä ja julkaistiin Princen kokoelma-albumeilla *The Hits/The B-Sides* ja *The Hits 1*.

Suomalainen yhtye Manboy levytti oman versionsa kappaleesta vuonna 2010, ja se julkaistiin singlenä ja musiikkivideona. Kappale löytyy myös vuonna 2011 julkaistulta *Something Wonderful* -levyltä.

## Lähteet

## Aiheesta muualla
* Discogs
Rafflesiakasvit

**Rafflesiakasvit** (Rafflesiaceae) on Itä- ja Kaakkois-Aasiassa esiintyvä loiskasviheimo. Ne ovat lehdettömiä, varrettomia ja juurettomia kasveja, joilla ei ole lainkaan yhteyttäviä kasvinosia. Etenkin eräillä rafflesioilla (suku *Rafflesia*) on valtavankokoiset kukat.

Rafflesiakasvit ovat erittäin sopeutuneita loisia. Ne ovat elävät lähes koko elämänsä kastanjaviinien (*Tetrastigma*) suvun viiniköynnöskasvien sisällä, missä ne muodostavat sienimäistä rihmastoa. Kukinto, joka puhkeaa esiin isäntäkasvin rungosta tai juuristosta, on rafflesiakasvien ainoa isännän ulkopuolelle kasvava osa. Kukat tuoksuvat mädäntyneelle ja houkuttelevat pölyttäjiksi kärpäsiä.

Rafflesiakasveihin luetaan kuuluvaksi kolme kasvisukua, joihin kuuluu yhteensä 26 lajia.
* Rafflesiat (*Rafflesia*)
* *[[Rhizanthes]]* (esimerkiksi *[[Rhizanthes zippelli]]*)
* *[[Sapria]]* (esimerkiksi *[[Sapria himalayana]]*)

Aikaisemmin heimo tulkittiin laajemmaksi, mutta sittemmin niin ikään sisäloisina eläviä kasveja edustavat heimot Mitrastemonaceae, Cytinaceae ja Apodanthaceae on erotettu pois koko Malpighiales-lahkosta.

Maaliskuussa 2007 julkaistun mitokondrio-DNA:n analysointiin perustuvan tutkimuksen mukaan Rafflesiaceae on eriytynyt tyräkkikasveista (*Euphorbiaceae*) noin 46 miljoonaa vuotta ennen haarautumistaan edellä mainittuihin kolmeen sukuun. Tämän evoluution aikana heimo on paitsi erikoistunut täysin loiselämään, myös kasvattanut kukkien läpimitan keskimäärin 79 kertaa suuremmaksi kuin tyräkkikasveilla keskimäärin. Tämä on luultavasti evolutiivisen gigantismin ennätys monisoluisten eliöiden joukossa.

Rafflesiakasvien marjamaiset hedelmät ovat mehukkaita ja täynnä pieniä siemeniä. Rafflesioilla ainakin eräät oravat (*Callosciurus*) ja tupaijat (*Tupaia*) toimivat siemeten levittäjinä. *Rhizanthes*- ja *Sapria*-lajien siementen levittäjiä ei tunneta.

## Lähteet

## Aiheesta muualla
* parasiticplants.siu.edu 
* Davis et al. (2007) ''Floral gigantism in Rafflesiaceae''. Science 315, 1812
Slaavilainen puolustus

**Slaavilainen puolustus** on shakkiavaus, joka alkaa yleensä siirroilla
:1.d4 d5 2.c4 c6

Slaavilainen puolustus on yksi tärkeimmistä torjutun kuningatargambiitin muunnelmista ja mustan suosituin vastaus kuningatargambiittiin.

Slaavilaista puolustusta ovat pelanneet lähes kaikki maailmanmestarit (esimerkiksi Vasili Smyslov, Vladimir Kramnik ja Viswanathan Anand) ainakin jossain vaiheessa uraansa, ja tämän hetken huipuista muun muassa Aleksei Shirov, Vasyl Ivantšuk ja Aleksandr Morozevitš ovat säilyttäneet avauksen keskeisenä osana avausrepertuaariaan.

Slaavilainen puolustus on mustalle luonnollinen tapa taistella keskeisten keskustaruutujen kontrollista. Siirto 2...c6 tukee d5-sotilasta, ja samalla se jättää mustan vaalearuutuiselle lähetille mahdollisuuden tulla peliin mukaan toisin kuin kuningatargambiitti, jossa siirto 2...e6 tukkii lähetin diagonaalin. Slaavilainen puolustus on tunnettu kauan, ja avausmuodin vaihdellessa avauksen suosituimmat muunnelmat ovat kehittyneet vaihtelevasti. 

## Muunnelmia
Valkean suosituimmat jatkosiirrot ovat suosituimmuusjärjestyksessä: 3.Rf3, Rc3, cxd5 ja e3. Näistä jatkoista kaikki, vaihtomuunnelmaa lukuun ottamatta, tarjoavat valkealle tilastollisesti paremmat voittomahdollisuudet. Vaihtomuunnelmassa musta tasoittaa tilanteen ja pääsee jopa hieman voitolle.

**Klassinen slaavilainen**
:`3.Rc3 Rf6 4.Rf3 dxc4`
**Merano-slaavilainen**
:`3.Rc3 Rf6 4.Rf3 e6 5.e3`
**Botvinnik-slaavilainen**
:`3.Rc3 Rf6 4.Rf3 e6 5.Lg5`
**a6-slaavilainen**
:`3.Rc3 Rf6 4.Rf3 a6`
**Vaihtomuunnelma**
:`3.cxd5 cxd5`

Slaavilainen puolustus voi muuntua myös semi-slaavilaiseksi puolustukseksi, jos musta pelaa siirron ...e6.

## Katso myös
*Kuningatargambiitti

## Lähteet
Sokolskin avaus

**Sokolskin avaus** on shakkiavaus, joka alkaa siirrolla:
:`1.b4`
tunnetaan myös nimillä Oranki, Orangutan ja puolalainen avaus. Tarinan mukaan avaus keksittiin apinan kanssa käydyn viittomakielisen keskustelun päätteeksi. Vaikka tarinaa ei olekaan avauksen logiikka huomioon ottaen vaikea uskoa, on avausta kuitenkin pelannut menestyksekkäästi muun muassa suurmestari Aleksei Sokolski.

Siirron tarkoitus on päästää kuningatarlähetti b2-ruutuun uhkaamaan mustan f6- ja g7-ruutuja. Samalla b-sotilas voi edetä viidennelle riville estämään mustaa kehittämästä kuningatarratsuaan c6:een.

Internetistä löytyy useita avaukselle omistautuneita sivuja.

## Aiheesta muualla
* http://www.b2b4.eu (by Marek Trokenheim: Marek's 1.b4 world)
* http://www.angelfire.com/home/bstjean/sokolsky/
* http://www.geocities.com/SiliconValley/Lab/7378/b4.htm
* A00: Uncommon Opening
* R Johansson vs O Gradin, 1985 1-0
* J Cubas vs O Zambrana, 2002 1/2-1/2
* I Frosinos vs E Kritsiligou, 2000 1-0
Wieniläinen peli

**Wieniläinen peli** on shakkiavaus, joka alkaa yleensä siirroilla:
:`1.e4 e5 2.Rc3`

Valkean toinen siirto on harvinaisempi kuin 2.Rf3, joka voi johtaa espanjalaiseen peliin, lähettipeliin, skotlantilaiseen peliin ja muihin avauksiin. Siirtämällä kuningatarratsua valkea säilyttää mahdollisuuden f-sotilaan etenemiseen. Mustan vastauksen 2...Rf6 jälkeen valkean yleisin siirto onkin 3.f4.

Wieniläisen peli jatko 1.e4 e5 2.Rc3 Rf6 3.f4 d5?! on Wienin gambiitti.

## Katso myös
*Luettelo shakkiavauksista
*Luettelo gambiiteista

## Lähteet
John DiMaggio

**John William DiMaggio** (s. 4. syyskuuta 1968 North Plainfield, New Jersey, Yhdysvallat) on yhdysvaltalainen Annie-palkittu ääninäyttelijä. Hän on ääninäytellyt *[[Futurama]]n* Benderin äänenä ja videopelissä *[[Gears of War]]*.

## Elämäkerta
DiMaggio syntyi New Jerseyssä, josta hän muutti New Yorkiin. DiMaggio toimi stand up -koomikkona kuusi vuotta ja kävi kuukauden kiertueella Englannissa marraskuussa 1994. Hän näytteli myös vierailevissa rooleissa muutamissa televisiosarjoissa, kuten *[[Kova laki]]* ja *[[Chicagon lääkärit]]*.

### Ääninäyttelijänä
Ääninäyttelemisen DiMaggio aloitti jo 1990-luvun alussa, mutta on toiminut vasta vuodesta 1997 täysipäiväisenä. Hän päätyi alalle kysyttyään näyttelijäystävältään miten tämä ansaitsee elantonsa, johon ystävä oli vastannut ääninäyttelemisen. DiMaggio kiinnostui tavasta ansaita rahaa ja vaihtoi agenttinsa ääninäyttelemiseen perehtyneeseen agenttiin, jonka ansiosta hän sai ensimmäisen ääniroolinsa Toyotan radiomainokseen. Muutettuaan Los Angelesiin DiMaggio päätyi animaatioiden pariin toimiessaan ennen sitä mainosäänenä televisiossa ja radiossa. Vuonna 1999 hän sai uransa merkittävämmän ääniroolin *[[Futurama]]sta*. Sen myötä DiMaggio sai yhä useampia äänirooleja muun muassa Disneyn piirrossarjoissa, kuten *[[Kim Possible]]* ja *[[Jake Long – amerikkalainen lohikäärme]]*. Lisäksi DiMaggio on lainannut ääntään videopeleihin, esimerkiksi Wakka- ja Kimahri-nimisille hahmoille ''Final Fantasy X:ssä'', Marcus Fenixille *[[Gears of War]]* -pelisarjassa sekä muutamaan pienempään rooliin peleissä *[[Final Fantasy XII]]* ja *[[Halo 3]].* DiMaggio toimi myös Vesimiehen äänenä animaatiosarjassa *[[Batman – pelottomat]]*. Alun perin hän koe-esiintyi vain Batmanin roolia varten, mutta sarjan ääniohjaajan Andrea Romanon mielestä DiMaggio sopi paremmin Vesimiehen rooliin. Myöhemmin DiMaggio oli mukana kolmannessa DC Comicsin animaatioelokuvaprojektissa, jossa hän oli Jokerin äänenä elokuvassa **. Elokuvan tuottajan Bruce Timmin mukaan he halusivat antaa DiMaggiolle isomman roolin kuin aikaisemmissa heidän tekemissään elokuvissa.

Ääniroolien ohella hän on tehnyt pieniä rooleja televisiosarjoissa ja lyhytelokuvissa, kuten *[[Tohtori Becker]]*, *[[NYPD Blue]]*, *[[C.S.I. New York]]*, *[[Kovan onnen kundi]]*, *[[Ilman johtolankaa]]* ja *[[Teho-osasto (televisiosarja)|Teho-osasto]]*. Esiintymisistä huolimatta DiMaggio toimii ensisijaisesti ääninäyttelijänä ja tekee animaatioiden lisäksi työtä mainosäänenä televisio- ja radiomainoksille.

Syksyllä 2009 Top of the Limit -sivusto listasi DiMaggion neljänneksi laatimassaan kymmenen parhaan videopelien ääninäyttelijän luettelossa.

## Filmografia
### Elokuvat

### Televisiosarjat

### Videopelit

## Lähteet

## Aiheesta muualla
* The John DiMaggio Fanlisting 
* Voice Chasers 
* DiMaggion haastattelu Benderin roolista
Juustola

**Juustola** on tuotantolaitos, joka valmistaa teollisesti juustoa. Suomessa juustolat toimivat aikaisemmin tavallisesti paikallisten ja alueellisten meijereiden yhteydessä, mutta meijerikoon kasvettua ei juustolan pitäminen osoittautunut kannattavaksi monillekaan meijereille. Tämän vuoksi juustolat ovat Suomessa alkaneet eriytyä varsinaisesta meijeritoiminnasta, jonka päätuote on pastöroitu ja pakattu maito.

## Katso myös
* Luettelo Suomen juustoloista
Prodrive F1

**Prodrive F1** oli Formula 1 -talli, jonka piti aloittaa kilpaileminen sarjassa kaudella 2008. Tallin oli tarkoitus ostaa autot valmiina McLaren-tallilta, mutta asiakasautojen käyttö sarjassa ei saanut kaikkien tallien hyväksyntää. Tallin kuljettajiksi huhuiltiin McLarenin testikuljettajia Pedro de la Rosaa sekä Gary Paffettia.

Toukokuussa 2009 uutisoitiin, että Prodrive oli jättänyt hakemuksen F1-sarjaan kaudelle 2010. Richardsin suunnitelmissa oli käyttää Prodrive-nimeä kahden ensimmäisen kautensa ajan, jonka jälkeen se olisi siirtynyt käyttämään moottorivalmistajansa Aston Martinin nimeä. Talli ei tullut hyväksytyksi.

Prodrive-yrityksen johtaja on David Richards, joka on aiemmin toiminut muun muassa F1-talli BARin ja Benettonin tallipäällikkönä.

## Aiheesta muualla
* Whatever happened to the Prodrive F1 team? - Prodrive F1 -talliprojektin tutkielmavideo Autosportin kanavalla Youtubessa 

## Lähteet
Mike Wengren

**Michael Warren Wengren** (s. 3. syyskuuta 1971 Chicago, Illinois, Yhdysvallat) on yhdysvaltalainen rumpali ja perkussionisti, joka tunnetaan parhaiten heavy metal -yhtye Disturbedista. Hän on yksi vuonna 1994 perustetun Disturbedin perustajajäsenistä. Hänet tunnetaan bassorumputekniikastaan, josta on tullut tärkeä osa yhtyeen musiikkia.
Free Running

**Free Running** (Freerun) on parkourista kehittynyt liikuntamuoto, jossa pyritään olemaan pysähtymättä ja koko ajan liikkeessä. Lajien tunnetuimpia harrastajia on muun muassa itse Parkourin keksijä David Belle, Sébastien Foucan, Daniel Ilabaca ja Ryan Doyle. 

## Free Runningin ja parkourin erot ja yhtäläisyydet
Parkour pyrkii katkeamattomaan liikkeeseen pisteestä A pisteeseen B keskittymättä yksittäisiin liikeratoihin. Free Running sen sijaan keskittyy nimenomaan yksittäisten liikeratojen yhdistelyyn ja näyttävyyteen. Parkourissa kutsutaankin mieluiten näitä liikeratoja tempuiksi.

Toisaalta Freerunning muistuttaa Parkouria melko paljonkin. Koska molemmissa lajeissa liikutaan samanlaisissa ympäristöissä, on liike luonteeltaan jossain määrin samanlaista. Useat elementit toistuvat molemmissa lajeissa ja lajien synnyissäkin on paljon samaa.

## Katso myös
*Parkour
*Trikkaus
*Voltti (akrobatia)

## Aiheesta muualla
* http://www.freerunning.fi

* http://www.parkour.fi (Parkour)
Hedningarna

**Hedningarna** on vuonna 1987 perustettu ruotsalainen nykyaikaista kansanmusiikkia soittava yhtye, joka yhdistelee elektronisia ja rock-elementtejä vanhaan skandinaaviseen musiikkiin.

## Historia
Vuonna 1987 perustettu Hedningarna () pyrki etsimään uudenlaista äänimaailmaa rakennuttamalla uusia soittimia ja lähestymällä pohjoismaista kansanmusiikkia uudelta suunnalta. Yhtye haki vahvaa, perinteistä ammentavaa nykyaikaista musiikkia. Yhtye oli ensimmäisten joukossa luomassa uutta kansanmusiikin suuntausta. Samoilla jäljillä kulki myös muun muassa Garmarna.

Yhtyeen monipuolinen äänimaailma nousee osittain ruotsalaisten viulupelimannien perinteestä. Rytmikkyys tulee rockista tai harkitusta pyrkimyksestä ”alkukantaiseen” rytmiin ja hypnoottisuuteen. Taustalla on vahva ja tumma borduna, joka syntyy kampiliiralla tai säkkipillillä. Bassotaajuuksien lisääminen luo pelimannimusiikkiin kohtalonomaisen tunnelman ja kolmijakoinen polska vahvan poljennon.

Yhtyeen esikoisalbumi *Hedningarna* ilmestyi 1989. Yhtyeen todellinen suosio alkoi, kun Hållbus Mattssonin, Anders Norudden ja Björn Tollinin mukaan tulivat vuonna 1991 suomalaiset laulajat Sanna Kurki-Suonio ja Tellu Paulasto. Heidän kalevalapoljentoinen, karjalaisesta ja inkeriläisestä laulutyylistä ammentava laulunsa oli osa albumeja *Kaksi!* (1992) ja *Trä* (1994). *[[Helsingin Sanomat|Helsingin Sanomien]]* Timo Kirveen mukaan ”Hedningarna-yhtyeen musiikki on komeinta mitä perinteisen musiikin elementeistä on viimeisen kymmenen vuoden aikana koko Pohjolassa saatu irti”. 

Albumilla *[[Hippjokk]]* (1997) naislaulajat eivät olleet mukana. Lähes instrumentaalina toteutetun albumin vierailijoina oli muun muassa Wimme Saari.

Yhtyeen viides albumi *Karelia visa* (1999) oli kunnianosoitus Vienan Karjalan runokylille. Yhtyeen albumeista *Karelia visa* on eniten laulajien levy ja myös suomalaisin tai suomalais-karjalaisin. Sanna Kurki-Suonion rinnalla oli tällä albumilla Anita Lehtola.

## Jäsenet

### Nykyiset
* Hållbus Totte Mattsson
* Anders Norudde 
* Christian Svensson 
* Magnus Stinnerbom 

### Aiemmat
* Björn Tollin 
* Anita Lehtola-Tollin 
* Liisa Matveinen
* Sanna Kurki-Suonio 
* Tellu Paulasto (Virkkala, Turkka)
* Ulf Ivarsson

## Diskografia
* *[[Hedningarna (albumi)|Hedningarna]]* (1989)
* *[[Kaksi!]]* (1992)
* *[[Trä]]* (1994)
* *[[Kruspolska]]* SASHA mixes (1994)
* *[[Hippjokk]]* (1997)
* *[[Karelia Visa]]* (1999)
* *[[1989–2003]]* (2003)
* *[[& (Hedningarna)|&]]* (2012)
* *[[Kult]]* (2016)

## Lähteet

## Aiheesta muualla
* Hedningarna kotisivu  (Archive.org)
* Silence Records: Hedningarna. 
* Yhtye Discogs-sivustolla.
Kai Tanner

**Kai Eerik Kristian Tanner** (s. 8. tammikuuta 1969 Valkeakoski) on suomalainen näyttelijä ja teatterinjohtaja. Hän on yksi Porissa toimivan Rakastajat-teatterin perustajajäsenistä ja myös sen nykyinen johtaja.

Tanner opiskeli Lahden kansanopiston teatterilinjalla vuosina 1986–1987, kurssitoverinaan muun muassa Ari-Kyösti Seppo. Hän on näytellyt muutamissa elokuvissa.

Heinäkuussa 2007 Tanner vangittiin epäiltynä Ulvilan surmasta. Hän oli pidätettynä ja myöhemmin vangittuna yhteensä seitsemän päivän ajan, minkä jälkeen hänet vapautettiin syyttömänä. Tanneriin kohdistuneiden epäilyjen syynä oli perätön ilmianto.

## Filmografia
**[[Pirtua, pirtua]]* (1991)
**[[Kulkuri ja joutsen (elokuva)|Kulkuri ja Joutsen]]* (1999)
**[[Rentun ruusu (elokuva)|Rentun Ruusu]]* (2001)
**[[Sibelius (elokuva)|Sibelius]]* (2003)

## Lähteet

  
## Aiheesta muualla
* 
*
Songilo

**Songilo** oli suomalainen yhtye. Sen jäseniä olivat Aarre Elo, Apeli Halinen, Jani Uhlenius, Jukka Virtanen ja Heikki Kahila.

Laulu- ja soitinyhtye Songilo syntyi kesällä 1974, jolloin Aarre Elo, Apeli Halinen, Jani Uhlenius ja Jukka Virtanen olivat tekemässä Lahdessa suurta Työväen Urheiluliiton tapahtumaa. Miehet sattuivat urheilukentällä saman pressun alle pitelemään kesäistä sadetta. Ryhmä päätti perustaa yhtyeen. Viidenneksi jäseneksi liittyi uutismies Heikki Kahila, joka myöhemmin siirtyi viihdetoimittajaksi ja -tuottajaksi.

Songilo esiintyi ensimmäisen kerran Finlandia-talossa Helsingissä helmikuussa 1976. Yhtyeen jäsenet olivat kaikki suurelle yleisölle jo ennestään tuttuja. Apeli Halinen tunnettiin työväenliikkeen kulttuuripiireissä erittäin hyvin, ja hän oli myös toiminut juontajana Yleisradion TV1:n ohjelmissa. Aarre Elo ja Jukka Virtanen tekivät yhdessä Matti Kuuslan kanssa (VEK) lukuisia televisio-ohjelmia, joista osa on myös kansainvälisesti menestyneitä. Sekä Elo että Virtanen olivat Kahilan ohella suomalaisen televisiotoiminnan pioneereja. Jani Uhlenius tunnetaan muusikkona ja muun muassa M. A. Nummisen pitkäaikaisena säestäjänä. Hän on esiintynyt äänilevy- ja studiomuusikon töiden lisäksi myös televisiossa useiden ohjelmien kapellimestarina.

Songilo toimi presidentti Mauno Koiviston vaalikiertueen (1981–1982) tuottajana, ja yhtye myös esiintyi kyseisellä kiertueella. Yhtye teki yrityskeikkoja, suunnitteli ja tuotti monia tapahtumia sekä esiintyi monien järjestöjen, kuten ammattiliittojen, tapahtumissa. Osa ryhmän jäsenistä harjoitti myös koulutustoimintaa pitämällä esimerkiksi juontajakursseja. Ryhmä teki myös oman televisio-ohjelman *Songilo maassa, merellä ja Ilmalassa* (tuottajana Heikki Seppälä). Tämän lisäksi ryhmä esiintyi monissa muissa tv-ohjelmissa.

## Diskografia
* Songilo (1978)
:Kyseiseltä LP:ltä radiossa soitettiin mm. lauluja ”Vapauden kaiho”, ”Sukuvika - suksi ei luista”, ”Varis ja valtion varatyömies” ja ”Veteraanilaulu”. Levyn tuottaja oli Jaakko Salo.

## Lähteet
*

### Viitteet

## Aiheesta muualla
*
Kuurnan kanava

**Kuurnan kanava** on 400 metriä pitkä kanava Pielisjoessa, Vuoksen vesistössä, Kontiolahden kunnan alueella, Joensuu–Nurmes-vesistöreitillä. Sen pudotuskorkeus on 5,6 metriä ja siinä on yksi sulku. Se rakennettiin ensimmäisen kerran vuosina 1874–1876. Kanavaa on uusittu vuosina 1968–1971, kun Kuurnan voimalaitos valmistui (1971). Tuolloin vedenkorkeus nousi voimalaitoksen yläpuolella niin paljon, että Kuurnan vanha kanava sekä Paiholan, Haapavirran, Jakokosken ja Saapaskosken kanavat menettivät merkityksensä ja jäivät pois käytöstä. Lisäksi voimalaitoksen alapuolella veden pinta oli nyt niin alhaalla että myös Utran kanava jäi pois käytöstä.  

Kanava on uittosulku. Sulussa on vaaka-akseliset segmenttiportit: kanavan alaportti on ylösnostettava jonka alitse alus kulkee. Avatun portin alikulkukorkeus on 12 metriä. Vastaavasti yläportti laskeutuu veden alle, jonka ylitse alus kulkee. Kanavan yli kulkevan läppäsillan alikulkukorkeus on suljettuna 1,8 metriä. Sillan ja porttien koneistot ovat sähkömekaanisia.

Kanavan ja avattavan sillan käyttö suoritetaan Joensuun kanavan kaukokäyttökeskuksesta. Kanavan ja sillan käyttö- ja kunnossapitotehtävistä vastaa Väyläviraston urakoitsijana Mismo Oy.

Kanavan aukioloajat:

* Toukokuu: klo 7-21
* Kesäkuu-heinäkuu-elokuu: klo 7-23
* Syyskuu: klo 7-18
* Lokakuu: klo 7-17

## Onnettomuus marraskuussa 2009
Kanavalla sattui marraskuussa 2009 vakava onnettomuus, kun yläportin nostoketju katkesi kesken uiton. Yläportti romahti sulun pohjaan, jolloin valtavat vesimassat pääsivät kanavaan. Onnettomuudesta aiheutui kymmenien tuhansien eurojen vahingot niin sulkuportin korjaustoimenpiteiden kuin hajonneiden uittonippujen ja kaluston osalta. Henkilövahinkoja ei sattunut.  Vahingot saatiin korjattua kevääseen 2010 mennessä.

## Kuvia

Tiedosto:Kuurna yläportti.jpg|Kuurnan kanavan yläportti.
Tiedosto:Kuurna valvomo.jpg|Näkymä Kuurnan kanavan valvomotornista.


## Katso myös
*Pielisjoen sillat

## Lähteet

## Aiheesta muualla

* Väylävirasto: Kuurnan kanava
* Suomen kanavat – Kuurna
Koivusaari

**Koivusaari** voi olla:

;Paikkoja:
* Koivusaaren metroasema, metroasema Helsingissä
* Koivusaari, kaupunginosa Järvenpäässä
* Koivusaari, kylä Siilinjärvellä
* Koivusaari, saari Helsingissä Lauttasaaren lähistöllä
* Koivusaari, saari Helsingissä Santahaminan kaupungiosassa
* Koivusaari, saari Kuusinkijoessa Kuusamossa
* Koivusaari, saari Pietarin kaupungissa Venäjällä
* Koivusaari, saari Kemijoessa Rovaniemellä
* Koivusaari, saari Kokemäenjoessa Kokemäellä
* Tampereen Konsulinsaaren vanha nimi

;Henkilöitä:
* Juho Koivusaari (s. 1998), suomalainen jääkiekkoilija
* Maija Koivusaari (s. 1941), suomalainen pikajuoksija ja pituushyppääjä
* Tomi Koivusaari (s. 1973), suomalainen hard rock -muusikko.
Omoottiset kielet

**Omoottiset kielet** muodostavat afroaasialaisiin kieliin kuuluvan kieliryhmän, jonka kieliä puhutaan Koillis-Afrikassa. Suurin osa näiden kielten puhujista asuu Lounais-Etiopiassa. Omoottisille kielille on ominaista runsas agglutinatiivisuus.

M. Lionel Bender on luokitellut omoottiset kielet kahteen pääryhmään, pohjois- ja eteläomoottisiin kieliin, joilla on lukuisia alaryhmiä:

*Pohjoisomoottiset kielet
**Dizoid 
*** Dizi  [mdx]  
*** Nayi  [noz] 
*** Sheko  [she]
**Gonga-Gimojan
*** Gimojan  
**** Janjero 
***** Yemsa  [jnj]  
**** Ometo-Gimira 
***** Chara (kieliryhmä)  
****** Chara  [cra] 
***** Gimira  
****** Bench  [bcq]  
***** Ometo  
****** Keskiometo  
******* Dorze  [doz] 
******* Gamo-Gofa-Dawro  [gmo]  
******* Melo  [mfx]  
******* Oyda  [oyd]  
******* Wolaitta  [wal]  
****** Itäometo  
******* Kachama-Ganjule  [kcx]  
******* Koorete  [kqy]  
******* Zayse-Zergulla  [zay] 
****** Länsiometo  
******* Basketo  [bst] 
****** Male  [mdy]
*** Gonga  
**** Keskigonga  
***** Anfillo  [myo]  
**** Pohjoisgonga  
***** Boro  [bwo] 
**** Etelägonga 
***** Kaffa  [kbr]  
***** Shekkacho  [moy]
**Mao
*** Itämao  
**** Bambassi  [myf]  
*** Länsimao  
**** Ganza  [gza]  
**** Hozo  [hoz] 
**** Seze  [sze]
*Eteläomoottiset kielet 
**Aari [aiz]
**Hamer-Banna [amf] 
**Dime [dim] 
**Karo [kxh]

## Aiheesta muualla
*Ethnologue
Venäläinen peli

**Venäläinen peli**
:`1.e4 e5 2.Rf3 Rf6`
on shakkiavaus, joka tunnetaan myös nimellä Petrovin puolustus. Se voi olla tehokas ase liian hyökkäyshaluista valkeaa vastaan. Sen tunnetuimpia harjoittajia nykyisistä huippupelaajista ovat Fabiano Caruana, Vladimir Kramnik ja Boris Gelfand. 

Venäläinen peli johtaa usein melko symmetrisiin sotilasasemiin, joissa valkea yrittää saada jotakin irti siitä tosiasiasta, että saa siirtää ensin.

**Pääjatkot**
:`3.d4`
:`3.Rxe5 d6 4.Rf3 Rxe4 5.d4`

Nykyisin suureen suosioon on noussut 5.Rc3 muunnelma, jonka ideana on tehdä pitkä linnoitus ja jatkaa sotilasrynnäköllä kuningassivustalla, mikäli musta linnoittautuu sinne. Avauksen haittapuolena valkealle on se, että musta voi odottaa ja katsoa kummalle puolelle valkea linnoittautuu, ja linnoittautua samalle puolelle. Silloin peli on usein hyvin tasainen, ja valkean on vaikea saavuttaa avausetua.

Aggressiiviset valkeilla pelaavat saattavat valita yllättävän **[[Cochranin gambiitti|Cochranin gambiitin]]**:

:`3. Rxe5 d6 4. Rxf7 Kxf7`
Gambiitti on parempi kuin ensisilmäykseltä vaikuttaa ja valkea on saavuttanut sillä kerhotasolla kohtalaisia tuloksia.

## Katso myös
*Luettelo shakkiavauksista

## Aiheesta muualla
* C42: Petrov Defense
* C43: Petrov, Modern Attack
Numero 23

**Numero 23** (*The Number 23*) on vuonna 2007 ensi-iltansa saanut psykologinen trilleri. Elokuvan on ohjannut Joel Schumacher ja pääosaa näyttelee Jim Carrey. Elokuvan juonessa esiintuleva numeron 23 merkitys tuli tunnetuksi alun perin Illuminatus!-kirjasarjassa.

## Juoni

Rankkuri ja perheenisä Walter Sparrow saa vaimoltaan lahjaksi kirjan nimeltä *Numero 23*. Walteria lukeminen ei kiinnosta paljoakaan, mutta hän aloittaa kuitenkin vaimonsa pyynnöstä. Walterin lukiessa kirjaa hän havaitsee sen muistuttavan hänen omaa elämäänsä. Samalla hän ymmärtää luvun 23 merkityksen. Luku 23 alkaa esiintyä joka paikassa, minne Walter meneekin. Luvusta tulee Walterille pakkomielle ja Walter tulee entistä vainoharhaisemmaksi päivä päivältä. Hän alkaa etsiä tietoa kirjan kirjoittaneesta Topsy Krettsistä, jota ei näytä olevan olemassa. Samalla Walter saa selville asioita, jotka mullistavat koko hänen elämänsä.

## Näyttelijät
* Jim Carrey – Walter Sparrow
* Virginia Madsen – Agatha Sparrow
* Logan Lerman – Robin Sparrow
* Danny Huston – Isaac French

## Vastaanotto
Rotten Tomatoesin keräämistä 186:ta arvostelusta vain 8 % oli elokuvalle positiivisia. Elokuva tuotti ensimmäisellä esitysviikollaan 14&nbsp;602&nbsp;867 Yhdysvaltain dollaria. Maailmanlaajuisesti elokuva tuotti kaikkiaan 77&nbsp;566&nbsp;815 dollaria. Elokuvaa on kuvailtu muun muassa tahattomasti hauskaksi ja komedianäyttelijänä tunnettua Jim Carreytä pidettiin outona elokuvan vakavamielisessä pääosassa.

## Lähteet

## Aiheesta muualla
*